નવી દિલ્હી: ટ્રિપલ તલાક મુદ્દે સુપ્રીમ કોર્ટની પાંચ જજની બેન્ચે આજે પોતાનો ઐતિહાસિક ચુકાદો સંભળાવ્યો છે. સુપ્રીમ કોર્ટે ટ્રિપલ તલાક પર છ મહિનાનો પ્રતિબંધ મૂક્યો છે અને સાથે એમ પણ કહ્યું છે કે ટ્રિપલ તલાકને રોકવા માટે સરકાર કાયદો બનાવે. પાંચ જજની બેન્ચના ત્રણ જજે ટ્રિપલ તલાકના મુદ્દાને ગેરબંધારણીય ગણાવ્યો હતો. જ્યારે ચીફ જસ્ટિસ જે.એસ. ખેહર અને જસ્ટિસ અબ્દુલ નઝીરે કહ્યું કે ટ્રિપલ તલાક ધાર્મિક પ્રેક્ટિસ છે તેથી કોર્ટ તેમાં દખલ નહીં કરે. જોકે આ બંને જજે એમ પણ માન્યું છે કે આ પાપ છે તો સરકારે તેમાં દખલ દેવી જોઈએ અને તલાક માટે કાયદો બનાવવો જોઈએ.